טניס - מונחים

בדף זה ישנם מונחים בנושא טניס. תוכן עניינים:    א - ב - ג - ד - ה - ו - ז - ח - ט - י - כ - ל - מ - נ - ס - ע - פ - צ - ק - ר - ש - ת בייגל (Bagel): ניצחון (או הפסד) מערכה בתוצאה 0-6. נקרא על שום כך שהצורה של הספרה 0 מזכירה צורה של כעך (בייגל בלעז). גראנד סלאם: שם של ארבעת טורנירי הטניס החשובים ביותר. הטורנירים המרכזיים הם: אליפות אוסטרליה הפתוחה, אליפות צרפת הפתוחה (רולאן גארוס), ווימבלדון ואליפות ארצות הברית הפתוחה. גראנד סלאם מוזהב: גראד סלאם מוזהב מתרחש כאשר טניסאי זוכה בגראנד סלאם ובמדליית זהב אולימפית בטניס באותה שנה קלנדרית. תאורטית, אירוע זה יכול לקרות רק פעם ב-4 שנים כאשר נערכת האולימפיאדה. עד עכשיו רק שטפי גראף זכתה בתואר (ב-1988). "גולדן סלאם"- זכייה בכל ארבעת תוארי הגראנד סלאם וזכייה במדליית זהב אולימפית לא בשנה קלנדרית אחת. עד עכשיו רק נובאק ג'וקוביץ', רפאל נדאל, אנדראה אגאסי שטפי גראף וסרינה וויליאמס עשו זאת. דאבל בייגל (Double Bagel) משחק שמסתיים בתוצאה 0-6, 0-6. דרופ שוט : חבטה בטניס שקרובה לרשת ומסובבת לכיוון השחקן החובט את החבטה אחרי שהכדור נוחת במגרש היריב. הגשה (serve): בחבטה זו משתמשים בתחילת כל נקודה. כל שחקן בתורו מגיש למשך משחקון את החבטה ההתחלתית. ניתן לזרוק ולחבוט את הכדור מהאוויר בכל צורה, אולם הצורה היעילה ביותר שנותנת יתרון לשחקן המגיש ומקשה על השחקן המקבל - ובה משתמשים כמעט בכל המקרים - היא החבטה האנכית: בחבטה זו היד שאוחזת בכדור במקביל למחבט, זורקת אותו אנכית, ובו זמנית היד השנייה מביאה את המחבט אל אחורי הגב דרך הכתף, וחבטה בכדור כאשר הוא יורד ומגיע מעל גוף השחקן. הגשה ללא מענה (ace): כאשר השחקן שמקבל את חבטת ההגשה לא מצליח לחבוט בכדור לפחות אחרי קפיצה אחת שלו על המגרש. הנחתה (smash): בחבטה זו משתמשים כאשר מגיע לשחקן כדור גבוה. ווינר (winner): כאשר הכדור קופץ במגרש של שחקן יותר מפעם אחת, מבלי שהצליח לגעת בו עם המחבט. חבטת גב יד (backhand) חבטת יעף (volley): כאשר השחקן חובט בכדור לפני שהוא נוגע ברצפה. בדרך כלל זה קורה על יד הרשת. חבטת כף יד חוץ (OUT): כאשר הכדור נוחת בפגיעתו הראשונה בחצי המגרש של היריב מחוץ לקווי המגרש במלוא היקפו. טעות בלתי מחויבת (unforced error): כאשר לשחקן יש מספיק זמן להכין ולמקם את עצמו כדי להחזיר את הכדור, ולמרות זאת מבצע שגיאה. נקודה מופסקת (Let): נקודה המופסקת במהלכה על ידי שופט הכסא. המקרה הנפוץ ביותר הוא של חבטת הגשה הפוגעת בקצה הרשת ולאחר מכן עוברת ופוגעת בקרקע, בשטח המיועד לכך, בחצי מגרשו של היריב. מקרה אחר, לדוגמה, הוא הפרעה חיצונית למהלך הנקודה, כגון עצם כלשהו המעופף בשטח מעופו של הכדור. נקודת מערכה (set point): נקודה שמתרחשת כאשר אחד השחקנים נמצא במרחק נקודה אחת מניצחון בכל המערכה. נקודת משחק (match point): נקודה שמתרחשת כאשר אחד מהשחקנים נמצא במרחק נקודה אחת מניצחון בכל המשחק. נקודת משחקון (game point): הנקודה בה השחקן אשר מגיש את ההגשות נמצא במרחק נקודה אחת מניצחון במשחקון. נקודת שבירה (break point): הנקודה בה השחקן אשר מחזיר את ההגשות נמצא במרחק נקודה אחת מניצחון במשחקון (בהגשת היריב). סבב המאסטרס העולמי 1000 של ה-ATP: סוג הטורניר הוא השלישי בחשיבותו לאחר אליפות סבב המאסטרס העולמי והגראנד סלאמים. בסדרה יש 9 טורנירים. רפאל נדאל, השיאן של הטורנירים האלו אשר זכה ב-27 כאלה. הסבב העולמי 250 של ה-ATP: סוג הטורניר הוא החמישי בחשיבותו לאחר הסבב העולמי 500 של ה-ATP, סבב המאסטרס העולמי 1000 של ה-ATP, אליפות סבב המאסטרס העולמי והגראנד סלאמים. בסדרה יש 40 טורנירים. השיאן של הטורנירים הוא תומאס מסטר(אנ') אשר זכה ב-26 כאלה. הסבב העולמי 500 של ה-ATP: סוג הטורניר הוא הרביעי בחשיבותו לאחר סבב המאסטרס העולמי 1000 של ה-ATP, אליפות סבב המאסטרס העולמי והגראנד סלאמים. בסדרה יש 11 טורנירים. השיאן של הטורנירים הוא נובאק ג'וקוביץ' אשר זכה ב-10 כאלה. סיבוב קדימה (topspin): כאשר הכדור מסתובב לכיוון היריב. טניסאי הידוע בסוג החבטה הזאת הוא רפאל נדאל אשר הכדור בחבטתו מסתובב בממוצע 3200 סיבובים בדקה. סיבוב לאחור (backspin): כאשר הכדור מסתובב לכיוון השחקן שחבט את החבטה. בחבטת ה"slice" חובטים עם סיבוב לאחור ולפעמים קצת לימין ולשמאל. גם בחבטת הדרופ שוט חובטים כך בשביל להקשות על היריב להגיע אל הכדור. עין הנץ (hawk-eye\challenge): כאשר שחקן מערער על החלטתו של השופט, באמצעות טכנולוגיית מעקב כדור. "עיני נץ" קיימים רק בטורנירים גדולים וחשובים. במשחק יש אפשרות לשחקן לטעות שלוש פעמים, אם השחקן צדק והשופט טעה יש לו אפשרות לטעות כמו לפני הבקשה ל"עין הנץ". קו בסיס (base line): קו המצויר על תחילת המגרש. אורכו 11.89 מטרים. קו הפרדה (centre service line): קו הנמצא בין שתי מטרות ההגשה. אורכו 6.4 מטרים. קו זוגות (doubles side line): קו המגביל את רוחב המגרש. קו יחידים (singles side line): קו המגביל את תחום המגרש עליו משחקים במשחק יחידים. שגיאה (fault): כישלון בחבטת הגשה - כלומר, מכת הגשה שאינה עוברת את הרשת לחצי המגרש של היריב, או עוברת ופוגעת בו מחוץ לתחום המיועד לה. שגיאה כפולה (double fault): כאשר השחקן נכשל בשני ניסיונות ההגשה שלו. במצב זה הוא מפסיד את הנקודה. שגיאת רגל (foot fault): כאשר השחקן המגיש דורך ברגלו על הקו האחורי (קו הבסיס), הגשתו נפסלת. שובר שוויון (tie-break): כאשר במערכה מגיעים למצב של 6-6 במשחקונים. בשבירה משחקים עד שבע, צריך להגיע להפרש של יותר משתיים בנקודות. במערכה החמישית אין שבירה, במקום זה משחקים במשחקונים עד הפרש של שתיים. לדוגמה: 8-6 או 9-7. שופט (umpire): אדם המיועד לאכוף את כללי המשחק, יושב על כיסא גבוה בקו הרשת. טניס הסבב העולמי לנשים (WTA) הסבב העולמי לגברים (ATP) מילון למונחי טניס, תשי"ח–תשכ"ח, אתר האקדמיה ללשון העברית